recursal/SuperWikiNEXT-32B huggingface dataset:
**José Manuel López Varela**, nado na Laracha o 25 de setembro de 1961, é un mestre e político galego do PPdeG.

Traxectoria
-----------

Diplomado en Maxisterio pola Universidade de Santiago de Compostela. En 1980 afiliouse a Alianza Popular e entre 1987 e 1999 foi de tenente de alcalde do concello da Laracha como segundo de Jesús Rama Becerra. Nas municipais de 1999 encabezou a lista do PPdeG, coa que obtivo maioría absoluta e foi elixido alcalde. Volveu gañar as eleccións municipais dos anos seguintes por maioría absoluta, tanto en 2003 como en 2007. 

Dende o 2003 ata 2011 formou parte do grupo popular na Deputación da Coruña, en representación da comarca de Bergantiños. En 2007 figurou como candidato a asumir a presidencia da Deputación polo PPdeG na sesión de investidura, na cal PSdeG e BNG fixeron valer a súa maioría e elixiron novamente presidente ó socialista Salvador Fernández Moreda. 

Nas municipais de 2011 revalidou a alcaldía co mellor resultado da historia do PP no municipio con 13 concelleiros, fronte a 2 do BNG e outros 2 do PSdeG. Nas municipais de 2015 revalidaría de novo a alcaldía con 12 edís. Nas eleccións municipais de 2019 acadou de novo a alcaldía con 11 concelleiros. En 2023 revalidou a alcaldía subindo ata os 12 concelleiros.

|  |  |  |
| --- | --- | --- |
| Predecesor:**Jesús Rama Becerra** |  **Alcalde da Laracha** 1999 - actualidade | Sucesor:**no cargo** |

Notas
-----

1. ↑  Concello da Laracha na FEGAMP

Véxase tamén
------------

### Bibliografía

* Barrera, F. ed. (2002). *Gallegos. Quién es quien en la Galicia del siglo XXI* (en castelán). *El Correo Gallego*. ISBN 84-8064-113-4.

### Outros artigos

* Eleccións municipais na Laracha

### Ligazóns externas

* Ficha en galegos.info
* Entrevista en *La Voz de Galicia*
Ernesto Guevara, durante os funerais das vítimas, o día seguinte da explosión. Esta imaxe, foi tomada polo fotógrafo Alberto Korda e foi chamada posteriormente *Guerrilleiro Heroico*.
O vapor de transporte **La Coubre** foi un buque francés (*Compagnie Générale Transatlantique, 1951 - 1972*) que foi obxecto de sabotaxe no porto da Habana o 4 de marzo de 1960 cando transportaba armas e municións. Tiveron lugar dúas explosións que produciron preto dun cento de mortos e douscentos feridos. As autoridades cubanas denunciárono como un acto terrorista da CIA: trataríase da primeira acción deste tipo exitosa en contra de Fidel Castro.

A **explosión do buque La Coubre** tivo lugar o 4 de marzo de 1960 ás 15:10 no porto da Habana.

O navío francés, de 4.310 tons. que transportaba 76 toneladas de armamento procedente do porto belga de Antuerpen, explosionou mentres estaba a ser descargado. Descargar explosivos fóra de lugares reservados para iso ía contra a normativa vixente, a decisión de descargalo fóra desa zona aparentemente decidiuno Raúl Castro, o ministro do exército.

Che Guevara, que estaba dando un mitin nun edificio público, acudiu á zona e deu atención médica ós tripulantes do navío, a militares e os traballadores do peirao que resultaran feridos.

Trinta minutos despois da primeira explosión mentres se rescataba ás vítimas houbo unha segunda explosión, máis forte.

Aínda que non se deron datos oficiais, estímase en 75 os mortos e en 200 os feridos que provocou a explosión. O goberno cubano e outras fontes acusaron de cometer o atentado a William Alexander Morgan por orde da CIA.
Para outras páxinas con títulos homónimos véxase: Epixénese.
Gran Canón. Arizona.
En xeomorfoloxía, a **epixénese** é o fenómeno no curso do cal un río, cando o seu leito é escavado nun manto de rocha branda, entalla un canón na rocha dura subxacente.

Causas
------

A interposición desta nun treito do curso de auga pode ser o resultado dunha antecedencia: a estrutura de rocha dura foi realzada por movementos tectónicos posteriores á instalación do río no terreo brando (*correntes subsecuentes*).

Noutros casos trátase dun fenómeno de sobreimposición: a estrutura dura existía xa e adquirira a súa forma baixo a rocha branda antes da instalación do río (*correntes obsecuentes*) .

Efectos
-------

En derterminadas rexións, debido a este fenómeno, poden quedar ao descuberto, na superficie, terreos antigos pregados que estiveron cubertos por outros máis modernos. A rede fluvial iniciada na cuberta sedimentaria moderna, adaptada á súa estrutura sinxela, termina por escavar os seus vales nas rochas subxacentas máis duras, sen gardar ningunha relación coa estrutura do zócolo. Como a cuberta sedimentaria vai sendo eliminada progresivamente, o zócolo antigo queda descuberto en grandes extensións, e a rede fluvial nel "entallada" denomínase "superposta" ou **epixénica**.

Nas rexións de estrutura *tabular*, onde os estratos de rochas sedimentarias quedaron en posición horizontal, os ríos encaixan profundamente en canóns de paredes verticais, cuxo percorrido tortuoso é consecuencia do leito divagante que tiñan na chaira superior antes de iniciar o seu encaixamento epixénico.

Finalmente, pode ocorrer que unha reda fluvial au un río sexa máis antigo que a cadea montañosa que atravesan, que se foi elevando pouco a pouco, a mediada que o río se enxaixaba no macizo monntañoso. Por exemplo, os grandes ríos que cruzan o Himalaia, o Indo e o Brahmaputra, deben seren anteriores ao levantamento desta cordilleira, e foron cortando transversalmente este impoñente macizo montañoso a medida que se elevaba durante parte da era terciaria.

Así mesmo, algunhas gargantas epixénicas dos ríos cantábricos deberon formarse tamén ao mesmo tempo que se producía o levantamento da cordilleira Cantábrica durante o terciario.

Notas
-----

1. 1 2  Lillo *et al*. 1995, p. 209.
2. ↑  Meléndez & Fuster 1980, pp. 128-129.
3. 1 2  Meléndez & Fuster 1980, p. 130.
4. ↑  Meléndez & Fuster 1980, pp. 130-131.

Véxase tamén
------------

### Bibliografía

* Lillo, José Luis; López. M. T.; Redonet, L. F. Robles, F. e Usera, J. M. (1995): *Geología*. Paterna, Valencia: Editorial Ecir, S. A. ISBN 84-7065-073-4.
* Meléndez, Bermudo e Fuster, José Mª (1980): *Geología*, 4ª ed. Madrid: Paraninfo. ISBN 84-283-0956-6.

### Outros artigos

* Canón (xeoloxía)
James Christy (a esquerda) e Robert Harrington (a dereita) no ano 1978.
Imaxe onde se atopou Caronte, é a zona irregular que sobresae na parte superior da imaxe esquerda.
**James Walter Christy**, nado en 1938, é un astrónomo estadounidense. É mundialmente coñecido por descubrir a primeira lúa de Plutón, co nome de Caronte, no ano 1978.

Descubrimento de Caronte
------------------------

O 22 de xuño de 1978, mentres traballaba no Observatorio Naval dos Estados Unidos (USNO) revisando en Washington chapas fotográficas obtidas polo reflector astrométrico Kaj Strand de 1,55 metros (61 polgadas) da Estación Flagstaff da USNO (en Arizona), descubriu que Plutón tiña unha lúa, á que chamou Caronte. O descubrimento foi resultado do atento exame dunha ampliación dunha chapa fotográfica de Plutón ao entender que había unha protuberancia moi lixeira dun lado. Esta chapa xunto con outras foran cualificadas coma "pobres" porque a imaxe alongada de Plutón considerábase un defecto resultante do mal aliñamento do telescopio do Observatorio Naval dos Estados Unidos en Flagstaff. Christy decatouse que só Plutón estaba alongado, mentres que as estrelas de fondo non o estaban, o cal descartaba o presunto erro de aliñamento. Como o seu traballo anterior no Observatorio Naval fora na fotografía de estrelas dobres, entón custionouse que esta protuberancia podía ser unha lúa compañeira de Plutón. Púxose a examinar imaxes dos arquivos do observatorio dende 1965, concluíndo que se trataba de feito dunha lúa. As chapas de 1965 incluían xa daquela unha nota que dicía "imaxe de Plutón alongada", pero os astrónomos do observatorio, incluíndo Christy, asumiron que en realidade eran erros de aliñamento ata 1978.

O descubrimento confirmouse oficialmente despois de calcular a órbita de Caronte, e as posíbeis eclipses mutuas entre Plutón e Caronte, no intre en que foron observadas as eclipses; e fíxose público formalmente o 7 de xullo de 1978, á comunidade astronómica, na Circular 3241 da IAU.

Os actuais telescopios, coma o Telescopio espacial Hubble ou os telescopios terrestres con óptica adaptativa, resolven con facilidade o sistema duplo Plutón-Caronte.

Notas
-----

1. ↑  "Copia arquivada". Arquivado dende o orixinal o 02 de maio de 2013. Consultado o 01 de xaneiro de 2012.
2. ↑

Véxase tamén
------------

### Outros artigos

* Lúas de Plutón.
* Caronte.

### Ligazóns externas

* Historia do descubrimento de Caronte. *(en inglés)*

|  |  |
| --- | --- |
| Control de autoridades | 
* Wd: Q315845
* EBID: ID

 |
**Joni Nyman**, nado en Pori o 5 de setembro de 1962, é un ex-boxeador finlandés, medallista de bronce nos Xogos Olímpicos de 1984. Tamén competiu nos Xogos Olímpicos de 1988 en Seúl, onde caeu derrotado en cuartos de final.

Traxectoria
-----------

Participou nos Xogos Olímpicos de 1984 nos Ánxeles, na categoría do peso wélter, derrotando sucesivamente ao camerunés Georges-Claude Ngangue, ao irlandés Kieran Joyce e ao xamaicano Dwight Frazer, ata que caeu derrotado en semifinais contra o surcoreano An Young-su, regresando a Finlandia coa medalla de bronce. Catro anos despois, nos Xogos Olímpicos de Seúl, eliminou ao galego-canadense Manny Sobral, ao sueco Sören Antman e ao zambiano Dimus Chisala, e foi derrotado nos cuartos de final contra o estadounidense Kenneth Gould.

Posteriormente tivo unha carreira como boxeador profesional, obtendo 15 vitorias e seis derrotas.

Notas
-----

1. ↑  "Boxeo nos Xogos Olímpcios de 1984 (peso wélter)". *sports-reference.com* (en inglés). Arquivado dende o orixinal o 18 de abril de 2020. Consultado o 14 de setembro de 2021.
2. ↑  "Boxeo nos Xogos Olímpicos de 1988 (peso wélter)". *sports-reference.com* (en inglés). Arquivado dende o orixinal o 18 de abril de 2020. Consultado o 14 de setembro de 2021.
3. ↑  "Carreira como profesional de Joni Nyman". *boxrec.com* (en inglés). Consultado o 14 de setembro de 2021.

Véxase tamén
------------

### Ligazóns externas

* Datos do boxeador no sitio web oficial do Comité Olímpico Internacional *(en inglés)*.
* Datos do boxeador en olympedia.org *(en inglés)*.

|  |  |
| --- | --- |
| Control de autoridades | 
* Wd: Q743290
* BoxRec: 26480
* Sports Reference: joni-nyman-1

 |
Exemplos dos caracteres do *jinmeiyō kanji*:  
**Enriba (de esquerda a dereita):** 榊 - *sakaki* (unha árbore sagrada), 鵜 - *u* (corvo mariño), 岡 - *oka* (monte);  
**Abaixo (de esquerda a dereita):** 袴 - *hakama* (Saia cerimonial); 倭 - *Wa* (Antigo Xapón); 國 - *koku* (país, forma tradicional).

|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

O ***jinmeiyō kanji***  (人名用漢字?, lit. «caracteres chineses para usos de nomes persoais») é unha lista de 983 caracteres chineses, creados como un grupo suplementario dos caracteres que poden ser empregados de xeito legal para rexistrar nomes propios no Xapón, complementaria á lista de "caracteres usados comunmente" ou *jōyō kanji*, que se refire ós caracteres de uso cotiá no Xapón.

Por regra xeral, os nomes propios xaponeses que se rexistran poden conter soamente caracteres do *jōyō kanji* (que se len coma nomes usados do método nanori), *jinmeiyō kanji*, katakana e hiragana. No Xapón, ensínase o *jinmeiyō kanji* a partir do ensino secundario, e requírese experiencia nel, o Nivel 2 do Kanji kentei, un exame de suficiencia no coñecemento dos kanjis.

Esta lista padeceu polo menos oito emendas (catro só no 2004) por parte do Ministerio de Xustiza, a través do Departamento de Asuntos Civís, entidade encargada do rexistro de nomes e que a través da Lei de Rexistro Familiar (戸籍法, *Kosekihō*?), respondeu á demanda dos pais que desexaban chamar os seus fillos con estes caracteres.

Notas
-----

1. ↑  Existen fontes onde se menciona que o *jinmeiyō kanji* ten 2 928 caracteres. A razón consiste no feito de que inclúe á lista de caracteres «jōyō kanji» que comprende 1 945 kanjis; porén, non son de uso exclusivo en nomes.
2. ↑  Funcións do Departamento de Asuntos Civís do Ministerio de Xustiza do Xapón *(en inglés)*
3. ↑  Kosekihō - Lei de Rexistro Familiar Arquivado 03 de febreiro de 2012 en Wayback Machine. *(en xaponés)*

|  |  |
| --- | --- |
| Control de autoridades | 
* Wd: Q1439720
* NDL: 01108026

 |
Estatua de Jimmy Johnstone
**James Connolly Johnstone**, tamén chamado **Jinky**, nado o 30 de setembro do 1944 na vila escocesa de Uddingston (Lanarkshire) e finado o 13 de marzo do 2006 na mesma localidade, foi un futbolista escocés.

Traxectoria
-----------

Foi un dos grandes da historia do Celtic ó artellar parte dos Lisbon Lions que conseguiran gañar a Copa de Europa para os católicos de Glasgow no 1967. Cos verdibrancos xogou 515 encontros conseguindo 130 goles.

Pero non só xogou para o Celtic, senón que tamén o fixo no San Xosé Earthquakes antes de volver ó Reino Unido no 1975 para xogar previamente ó seu retiro no Sheffield United, Dundee F.C. Shelbourne F.C. e Elgin City nesta orde.

Futbolista que desenvolvía o rol de extremo e de curta estatura co seu 1.57 metros mais moi rápido, áxil, forte, un diaño coa bola nos pés e un xogador que endexamais se viña cara embaixo. De feito gañou o sobrenome de *Lord of the Wings*, é dicir, de señor das bandas.

Representou a selección escocesa nun total de 23 veces acadando 4 tantos e sendo partícipe da sonada vitoria en Wembley por 2-3 fronte ós ingleses en 1967.

Foi Balón de Bronce nunha ocasión.

|  |  |
| --- | --- |
| Control de autoridades | 
* Wd: Q454251
* WorldCat
* VIAF: 166472211
* BNB: ID
* FAST: 1679439
* GND: 133345157
* ISNI: 0000 0001 1464 4008
* LCCN: nr2007011827
* NNDB: 000113868
* NTA: 292474997
* ODNB: 97085
* EUfootballInfo: 9683
* FIFA: 51610
* FootballDatabase: 37360
* NFT: 20301
* Transfermarkt: 227368
* UEFA: 37378

 |
**Juan Golpe Varela**, nado en Oza (Oza-Cesuras) e finado na mesma parroquia o 1 de novembro de 1935, foi un avogado, xornalista e político galego.

Traxectoria
-----------

Naceu no pazo de Paio, segundo fillo de Manuel Golpe Núñez e Rita Varela de Sotomayor e irmán de Salvador Golpe. Avogado, foi concelleiro na Coruña arredor do ano 1890. Foi vocal do comité local da Asociación Regionalista. Xunto co seu irmán Salvador Golpe fundou en 1894 o xornal rexionalista *Unión Gallega*. Foi dirixente do movemento agrario Solidaridad Gallega (1906-1910) e animador do periódico *La Defensa*. En 1909 presentouse a deputado provincial como candidato agrario polo distrito de Betanzos-Pontedeume fronte ao conservador Ramón García Álvarez, pero non resultou elixido. Exerceu como avogado na Coruña.

Notas
-----

1. ↑  *La Voz de Galicia*, 2-11-1935, p. 5.
2. ↑  *La Voz de Galicia*, 29-10-1909, p. 1.

Véxase tamén
------------

### Bibliografía

* Torres Regueiro, Xesús (2009). "Nove poemas galegos e un conto de Salvador Golpe (1850-1909)" (PDF). *Anuario Brigantino* **32**: 465–488. Consultado o 19 de agosto de 2012.
A **Federación Europea de Sociedades Filatélicas** (Federation of European Philatelic Associations, **FEPA**) é a organización que acolle ás federacións de sociedades filatélicas nacionais europeas membros da Federación Internacional de Filatelia, incluíndo a Federación Filatélica de Israel e está aberta ós países do norte de África aínda que polo de agora só a Federación Filatélica Libia é membro.

Historia
--------

Fundouse en 1989 e ten como obxectivo coordinar as actividades das diferentes asociacións, promover e estimular o coleccionismo entre a xente moza. A FEPA non ten sede permanente, facendo de sede no país onde reside o seu presidente, actualmente Pedro Vaz Pereira de Portugal. O seu órgano é o boletín *FEPA News*. A lingua oficial de FEPA é o inglés. A FEPA ten as súas propias normas e regulacións para as exposicións filatélicas que organiza coñecidas como FREGEX e que tamén se aplican ás Federacións Nacionais integradas nela.

Véxase tamén
------------

### Ligazóns externas

* FEPAArquivado 28 de abril de 2006 en Wayback Machine.
**Jiří Adam**, nado en Praga o 12 de outubro de 1950, é un pentatleta, tirador de esgrima e adestrador checo, gañador dunha medalla de prata en péntatlon moderno por equipos para Checoslovaquia nos Xogos Olímpicos de 1976.

Traxectoria
-----------

Adam comezou a practicar o péntatlon na escola, destacando no tiro e na esgrima, que tamén practicaba en solitario. Entre 1973 e 1979 representou a Checoslovaquia nos Campionatos do Mundo de Péntatlon, sen éxito. Nos Xogos Olímpicos de 1976 o equipo checo composto por Adam, Jan Bártů e Bohumil Starnovský logrou con 15.451 puntos a segunda praza tras o Reino Unido. Nos Xogos Olímpicos de 1980 participou en esgrima, co equipo de espada composto ademais por Jurkou, Holubem, Dubou e Kubištou que quedou en sexto lugar. Tras retirarse da alta competición exerceu como adestrador, primeiro en centros deportivos xuvenís e despois no equipo checo de péntatlon.

Notas
-----

1. ↑  "Olympics Statistics: Jiří Adam". *databaseolympics.com*. Arquivado dende o orixinal o 19 de outubro de 2012. Consultado o 2011-04-19.
2. ↑  "Jiří Adam Olympic Results". *sports-reference.com*. Arquivado dende o orixinal o 17 de marzo de 2011. Consultado o 2011-04-19.

|  |  |
| --- | --- |
| Control de autoridades | 
* Wd: Q1747835
* OCID: jiri-adam
* Sports Reference: jiri-adam-1

 |
Para outras páxinas con títulos homónimos véxase: El viaje a ninguna parte.

***El viaje a ninguna parte*** é unha novela en lingua castelá de Fernando Fernán Gómez publicada en 1985. En 1986 foi levada ao cine co título homónimo, *El viaje a ninguna parte*.

Argumento
---------

Trátase dunha homenaxe os cómicos e para iso , conta a historia de Carlos Galván, o fillo do director dunha pequena e familiar compañía de teatro (Iniesta-Galván) que percorre os camiños da España do franquismo.

A figura central na historia é un home de mediana idade ao que acompañan seu pai, seu fillo, unha curmá moza, outra prima e seu home; e unha medio noiva do personaxe central.

Conta a vida desta xente e de como teñen que ir cambiando coas circunstancias; como algúns deles deciden tomar outro camiño e abandonar o teatro... É interesante a figura do «jodío peliculero»; personaxe co cal Fernán Gómez narra como as pantallas de cine e os cines de barrio foron restándolle protagonismo a estas compañías de teatro.
**Marina Jeanne Villepreux-Power**, nada en Juillac en 1794 e finada en 1871, foi unha bióloga francesa.

Traxectoria
-----------

Filla dun zapateiro, emigrou a París, onde chegou a ser unha brillante axudante de costureira e fíxose afamada pola creación do traxe de voda dunha princesa. Tras coñecer un rico comerciante e nobre inglés en Sicilia, James Power, casou en 1818 en Mesina, pasando a vivir en Sicilia durante 20 anos.

Converteuse en naturalista, a primeira (1832) que creou e usou acuarios para experimentacións no medio acuático, polo que é recoñecida como a nai da acuariofilia. De 1832 a 1842 foi a única muller na Academia Catania e membro correspondente da Sociedade Zoolóxica de Londres (máis outras 16 academias). Escribiu varios libros, publicando a Sociedade Histórica de Mesina *Guida per la Sicilia*, un brillante e erudito inventario da contorna da illa. Foi famosa en toda Europa polo seu traballo sobre a cuncha do argonauta. É mencionada nun libro francés de 1899, *Les femmes dans la science*, de Alphonse Rebiere.

O seu apelido, "Villepreux-Power", lévao tamén un importante cráter de Venus.

Véxase tamén
------------

### Outros artigos

* *A ciencia ten nome de muller* (en Wikibooks)

|  |  |
| --- | --- |
| Control de autoridades | 
* Wd: Q29571
* WorldCat
* VIAF: 193432466
* BNE: XX1404070
* BNF: 130079582
* CERL: cnp02055792
* DeutscheBio: 1024333043
* EBID: ID
* GND: 1024333043
* ICCU: PALV015874
* ISNI: 0000 0001 3936 8919
* LCCN: no2021025539
* NLG: 217038
* NTA: 229884369
* openMLOL: 107848
* SUDOC: 140228276

 |
**Kranky Records** é un selo discográfico independente estadounidense localizado en Chicago, Illinois. Fundárono en 1993 Bruce Adams, antigo publicista de Touch and Go Records, e Joel Leoschke, extraballador de Cargo Distribution. As bandas da etiqueta destacan por combinar influencias experimentais e a miúdo tamén electrónicas, con elementos de estruturas rock máis convencionais. Moitos dos seus artistas están inspirados ou móvense ao redor da música ambient, psicodélica e experimental.

A primeira edición de Kranky foi o álbum de estrea de Labradford, *Prazision LP*, en outubro do ano 1993. A partir dese momento Adams e Leoschke comezaron a fichar artistas de todo o mundo e de todo o espectro musical, destacando bandas como Low ou Godspeed You! Black Emperor. Adams deixou o selo no ano 2006 e Leoschke continuou encargándose de Kranky coa axuda de Brian Foote, da banda Nudge.

En xaneiro de 2020 Kranky tiña un catálogo de máis de 200 discos.

Artistas actuais notables
-------------------------

|  |  |  |
| --- | --- | --- |
| * Atlas Sound
* Benoit Pioulard
* Belong
* Brian McBride
* Charalambides
* Chihei Hatakeyama
* Cloudland Canyon
* Dean Roberts
* Disappears
* Felix
 | * Greg Davis
* Grouper
* Growing
* Steve Hauschildt
* Jessica Bailiff
* Jonas Reinhardt
* Keith Fullerton Whitman
* Labradford
* Lichens
* Loscil
 | * Lotus Plaza
* Tara Jane O'Neil
* Pan•American
* Stars of the Lid
* The Dead Texan
* White Rainbow
* Windy & Carl
* A Winged Victory for the Sullen
 |

Notas
-----

1. 1 2 3  "Kranky Celebrates 25 Years of Independence—and Patient Listening". *Bandcamp Daily*. 2018-11-15. Consultado o 2020-08-07.
2. 1 2  Pitchfork (ed.). "Kranky en Pitchfork". Consultado o 19 de marzo de 2016.
3. ↑  "Label of the month: Kranky". *Resident Advisor*. Arquivado dende o orixinal o 30 de decembro de 2019. Consultado o 2020-08-07.
4. ↑  "Catalog". *kranky.net*. Consultado o 2020-08-07.

Véxase tamén
------------

### Ligazóns externas

* Páxina do selo

|  |  |
| --- | --- |
| Control de autoridades | 
* Wd: Q1144907
* Discogs: 606
* MusicBrainz: ID

 |
**Eladio López Muñiz**, nado en 1909 finado en Lugo o 6 de novembro de 1967, foi un avogado e político galego.

Traxectoria
-----------

Estudou no colexio dos Maristas de Lugo e despois fixo Dereito na Universidade de Santiago de Compostela, licenciándose en 1932. Colaborou en *Loita*. Foi nomeado xuíz municipal do Páramo en agosto de 1934. Logo do golpe de Estado do 18 de xullo de 1936 afiliouse a Falanxe, e foi secretario provincial de Prensa e Propaganda. Foi secretario do concello de Castroverde. Posteriormente foi nomeado secretario provincial da Delegación de Abastecementos e Transportes, vicepresidente provincial de Obras Sindicais e vicepresidente do Club Deportivo Lugo. Era propietario da librería Excelsior de Lugo.

Vida persoal
------------

Casou con María de la Concepción Rodríguez Regueiro en novembro de 1938, e foi pai de Eladio, Manuel e María Luisa López Rodríguez.

Notas
-----

1. ↑  *El Progreso*, 8-11-1967, p. 3, 7.
2. ↑  *El Compostelano*, 14-6-1932, p. 2.
3. ↑  *El Progreso*, 11-8-1934, p. 6.
4. ↑  *El Progreso*, 23-12-1936, p. 1.
5. ↑  *El Progreso*, 14-4-1937, p. 4.
6. ↑  *El Pueblo Gallego*, 8-11-1967, p. 14.
7. ↑  *El Progreso*, 6-11-1938, p. 2.
Logotipo do AMS-02Logotipo do AMS-02
O **Espectrómetro Magnético Alfa** (**Apha Magnetic Spectrometer**, **AMS**), é un aparello cargado en maio de 2011 na Estación Espacial Internacional capaz de rexistrar dez mil raios cósmicos cada minuto.

Características
---------------

Forma parte do proxecto DArk MAtter. A versión instalada, AMS-02, está pensada para detectar e catalogar os raios na procura de claves para a comprensión da natureza fundamental da materia, antimateria, a orixe dos raios cósmicos e sinais da materia escura. O proxecto foi liderado polo Premio Nobel de Física Samuel Ting, á cabeza dun equipo que engloba máis de 600 científicos en 16 países.
AMS-02 é o paso seguinte do programa que lanzou un detector prototipo (AMS-01) no Space Shuttle en 1998. Dito experimento amosou un gran potencial, polo que foi continuado.

No 2019 é reparado en órbita mediante paseos espaciais dos astronauta Luca Parmitano (ESA) e Andrew Morgan (NASA) e o brazo robótico da ISS manexado por Jessica Meir (NASA).

Ficha técnica
-------------

* Masa: 7500 kg
* Material da estrutura: Aceiro inoxidábel
* Potencia: 2500 W
* Velocidade datos internos: 7 Gbit/s
* Velocidade media de transmisión de datos a Terra: 2 Mbit/s
* Duración estimada da misión: de 10 a 18 anos
* Intensidade do campo magnético: 015 T producidos por un imán permanente de Nd de 1200 kg
* (Imán supercondutor orixinal: 2 bobinas de Nb-Ti a 1,8 K producindo un campo central de 0,87 T)

Os datos son filtrados e comprimidos para a súa descarga no centro de operacións POCC do CERN.

Notas
-----

1. ↑  "AMS: ready to discover the particle universe". *www.esa.int* (en inglés). Consultado o 2019-11-20.
2. ↑  "A very good start". *www.esa.int* (en inglés). Consultado o 2019-11-20.

Véxase tamén
------------

### Ligazóns externas

* Web do AMS-02

|  |  |
| --- | --- |
|  | Commons ten máis contidos multimedia sobre:  ***Espectrómetro Magnético Alfa*** |

|  |  |
| --- | --- |
| Control de autoridades | 
* Wd: Q622434
* MAG: 41613298

 |
**John George "Jack" Phillips**, nado en Farncombre (Surrey) o 11 de abril de 1887 e finado no Atlántico Norte o 15 de abril de 1912, foi un mariño inglés, o radiotelegrafista principal do *RMS Titanic*, famoso transatlántico británico afundido tras chocar contra un iceberg o 15 de abril de 1912.

Phillips é recoñecido no seu país como unha persoa afouta, posto que mentres o barco se afundía e a sala de comunicacións se enchía de auga, el continuou firme enviando sinais de socorro a todos os barcos posibles. Foi un dos primeiros en utilizar o sinal de socorro SOS.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jack Phillips Modificar a ligazón no Wikidata*** |

### Outros artigos

* Harold Bride

### Ligazóns externas

* 
* 
* O legado radial do R.M.S. Titanic
* 

|  |  |
| --- | --- |
| Control de autoridades | 
* Wd: Q729694
* WorldCat
* VIAF: 316737177
* BNF: 14977451d
* EBID: ID
* ISNI: 0000 0004 5094 3015
* LCCN: nb2018009358
* WikiTree: Phillips-8399

 |
A **especulación** (do latín *especulare*, observar, ver) é unha reflexión teórica sobre un asunto ou unha materia co fin de poder recoñecelo e examinalo.

Nun principio, a palabra especulación non era imaxinar algo sen fundamento, senón investigar meticulosamente algo. Na teoría, esta palabra ocupa o primeiro lugar na clasificación das ciencias que fai Aristóteles.

Os filósofos e a especulación
-----------------------------

Para Aristóteles, o coñecemento especulativo é o máis grato e tamén o mellor (metafísica), e a contemplación é o fundamento da felicidade. No mundo romano, a palabra especulación ten un significado pexorativo, xa que está considerada unha actitude pouco civil ao non atender aos servizos públicos, os cales son principais para os romanos. Os filósofos da Idade Media distinguen a especulación doutras actividades teóricas baseándose en que especular é interpretar.

Distínguense así os termos especulación, meditación e contemplación. A través da contemplación considérase a Deus como é, por medio da especulación vese como se reflicte no que el creou e mediante a meditación, a alma ten o propósito de alcanzar a contemplación. Neste caso, a especulación é un estado intermedio que leva á contemplación.

Na etapa moderna, moitos autores opóñense á especulación considerándoa sen fundamento e sen ningún obxectivo práctico nin teórico. Francis Bacon e Descartes desprezan a especulación xa que consideran que ten escasas consecuencias para os que a practican.

Racionalismo moderno
--------------------

A especulación tivo grande importancia no racionalismo moderno. Kant confiou na razón especulativa co propósito de limitar as posibilidades da razón, xa que non se pode admitir ningún coñecemento fóra dos límites da experiencia. Para este filósofo, o coñecemento teórico é diferente ao coñecemento da natureza porque é especulativo, xa que se refire a un obxecto ou aos conceptos dun obxecto e non se pode alcanzar por medio dunha experiencia. Kant pon así límites definitivos á especulación ou á razón especulativa.

Filosofía contemporánea
-----------------------

Tempo despois concedéuselle ao especulativo a capacidade de cualificar a especie superior do coñecemento. Hegel foi o autor que destacamos neste sentido. Segundo este filósofo, a razón ou o pensamento especulativo é o único que pode unir e conciliar os opostos que se manifestan no proceso dialéctico e o que supera as tensións que este proceso revela.

Feuerbach e Karl Marx opóñense ao especulativo dentro das escolas hegelianas e tamén se opoñen a maioría das tendencias filosóficas do século XX. Unha excepción foi a teoría de Theodor Adorno, cuxa "dialéctica negativa" volve enunciar a forma especulativa do pensamento en clave rigorosamente materialista.

Véxase tamén
------------

### Ligazóns externas

* "Especulación. Filosofía.". Consultado o 29 de outubro de 2014.
* "Dicionario da Real Academia Galega". Arquivado dende o orixinal o 05 de decembro de 2014. Consultado o 29 de outubro de 2014.
* "Dicionario etimolóxico". Consultado o 29 de outubro de 2014.
* "A Especulación filosófica". Consultado o 24 de novembro de 2014.
**KrioRus** é unha empresa rusa que presta servizos na área da Criónica e Criopreservación. Ofrece a posibilidade de criopreservación neuronal ou criopreservación de corpo enteiro e incluso ofrece a posibilidade de criopreservación de ADN.
Ata agosto de 2011, a KrioRus xa crioxenizara 17 pacientes humáns, 2 gatos, 4 cans e 2 paxáros.

Historia
--------

A KrioRus foi fundada en 2005 na área de Moscova, por oito crionicistas rusos. A súa primeira paciente foi Lidia Fedorenko Ivanovna, un caso que se fixo famoso en toda Rusia ao ser mantida durante meses en xeo seco (-80 graos), ata a creación de KrioRus.

Instalacións
------------

Actualmente as súas instalacións de almacenaxe a longo prazo están situadas en Alabushevo, nas aforas de Moscova.

Organización
------------

En 2011, KrioRus estaba composta por:
:

|  |  |
| --- | --- |
| **Director Xeral** | Valerija Pride |
| **Director Científico** | Igor Artyukhov |
| **Presidente** | Danila Medvedev |

Servizos
--------

KrioRus ofrece a posibilidade de criopreservación de humáns e animais.

Existe a posibilidade de criopreservación neuronal (só a cabeza) cun custo de 10.000 dólares ou criopreservación de corpo enteiro cun custo de 30.000 dólares. A criopreservación de animais, depende do seu tamaño, pero ten un custo medio de 5.000 dólares. Existe tamén a posibilidade de criopreservación de ADN.

A KrioRus presta servizos a persoas de todo o mundo. Xa foron crioxenados varios pacientes ao longo de Europa, desde Portugal a Ucraína entre outros.

Notas
-----

1. ↑  17 Paciente Criopreservado
2. ↑  "2º Gato Criopreservado". Arquivado dende o orixinal o 20 de marzo de 2012. Consultado o 15 de agosto de 2011.
3. ↑  "Apresentación da KrioRus". Danila Medvedev. Consultado o 2011-01-01.
4. ↑  "Servizos KrioRus". Arquivado dende o orixinal o 16 de outubro de 2011. Consultado o 15 de agosto de 2011.

Véxase tamén
------------

### Outros artigos

* Nanomedicina
* Futuroloxía

### Ligazóns externas

* Páxina Oficial KrioRus *(en varias linguas)*.
* Publicacións acerca da KrioRus *(en varias linguas)*.
A **especulación** é un termo polisémico cun mesmo orixe etimolóxico, do latín *speculari,* observar; referido á filosofía a especulación refírese á observación teórica sobre un asunto (do grego *theoría* =visión), adquire un significado especial no eido do cartos e a economía. A persoa que especula chámase **especulador**. Un especulador non compra bens para posuílos, senón para vendelos despois. O motivo é que quere obter beneficios coa variación do prezo.

Téntase comprar os produtos cando son baratos e vendelos cando son caros. Hai unha boa oportunidade de beneficiarse sempre que o prezo de mercado dun ben económico cambie a miúdo en diferentes direccións.

A especulación inclúe a compra, tenencia, venda e venda en curto de accións, bonos, mercadorías, moedas, obxectos de colección, inmobles, derivados ou calquera instrumento financeiro valioso. É o contrario de comprar porque se quere utilizar un ben para a vida diaria ou obter ingresos con eles (como dividendos ou intereses).

A especulación é un dos principais papeis do mercado nos mercados financeiros occidentais. Os outros son cobertura, investimento a longo prazo e arbitraxe. Os especuladores non planean manter un activo durante moito tempo. 

A especulación é contraria a certas escalas de valores éticos e relixiosos.

A **especulación inmobiliaria** é un tipo particular de especulación.

Notas
-----

1. ↑  "Dicionario". *Real Academia Galega*. Consultado o 2022-03-01.
2. ↑  Ryan, John A. (1902). "The Ethics of Speculation". *International Journal of Ethics* **12** (3): 335–347. ISSN 1526-422X.

Véxase tamén
------------

### Outros artigos

* Axiotaxe
* Fondos voitre

|  |  |
| --- | --- |
| Control de autoridades | 
* Wd: Q107885
* BNCF: 31820
* BNF: 11980210c
* EBID: ID
* GEC: 0105537
* GND: 4697347-3
* JSTOR: speculators
* LCCN: sh85126431
* MAG: 47941915
* NDL: 00573189
* Treccani: speculazione

 |
**Juan García Míguez**, nado en Ventosela (Ribadavia), foi un labrego e agrarista galego.

Traxectoria
-----------

Labrego propietario de Ventosela. Dirixente da Sociedad Agraria de San Paio de Ventosela, participou na loita agrarista con Basilio Álvarez, combatendo a fraude do viño do Ribeiro. Deu unha conferencia na Casa de Galicia de Madrid presentado por Liñares Rivas. En 1917 emigrou a Cuba cos tres fillos co proxecto de poñer un almacén de viños. O almacén, co nome de La Tierra Agraria estaba instalado na rúa San Ignacio 106 da Habana. Fracasou por problemas co transporte do viño desde Galicia. Foi elixido presidente da sociedade Ribadavia y su Comarca da Habana en 1926. Retornou a Ventosela a finais dos anos vinte e continuou co seu labor no Sindicato Agrario, do que foi presidente en 1933 e 1934. Participou no Congreso Agrario provincial de Ourense en novembro de 1933.

Notas
-----

1. ↑  *Gaceta de Galicia*, 23-3-1917, p. 2.
2. ↑  *Eco de Galicia*, 20-9-1917, p. 19.
3. ↑  *Eco de Galicia*, 1-9-1917, p. 20.
4. ↑  *Eco de Galicia*, 3-4-1921, p. 30.
5. ↑  *Heraldo de Galicia*, 21-3-1926, p. 8.
6. ↑  *El Pueblo Gallego*, 7-3-1934, p. 8.
7. ↑  *El Tea*, 4-11-1933, p. 1.

Véxase tamén
------------

### Bibliografía

* "Las uvas de la unión. Organización y movilización campesina en la vitivicultura gallega: El Ribeiro ourensano, 1880-1936" (PDF). *Historia agraria: Revista de agricultura e historia rural* (25): 121–156. 2001.
O **Kaidun** é un meteorito caído na Terra o 12 de marzo do 1980 moi preto dunha base militar da Unión Soviética (lat. 15° N, lonx. 48.3° L) no Iemen.

Características
---------------

Contén niveis únicos dunha gran variedade de minerais, causando algunha confusión sobre a súa orixe. En marzo do 2004 suxeriuse que este meteorito era orixinario da lúa marciana Fobos.

Principalmente está composto de condrita carbonícea do tipo CR2, pero tamén contén fragmentos doutros tipos coma os C1, CM1, e C3. Preto de 60 minerais foron atopados dentro deste meteorito, moitos deles non poden ser atopados na natureza, coma o "florenskiite", que ten coma símbolo químico FeTiP.

A razón pola que Fobos foi suxerida coma a orixe do meteorito é por que nesta lúa pódense apreciar trazas de dúas rochas alcalinas extremadamente raras. Cada unha destas rochas foi agregada ao meteorito de xeito individual. Isto suxire que o meteorito debeu de estar preto dunha fonte de rochas alcalinas. As pescudas apuntan a Marte e mais a unha das súas lúas, Fobos, xa que esta está máis preto de Marte ca Deimos.

Notas
-----

1. ↑  "'Weird' meteorite may be from Mars moon" Arquivado 01 de setembro de 2008 en Wayback Machine. artigo en *New Scientist* do 22 de abril de 2004 (consultado o 18 de marzo de 2006) *(en inglés)*.
2. ↑  "Is the Kaidun Meteorite a Sample from Phobos?", artigo de A. V. Ivanov (2004) en *abstract only*. Solar System Research, v. 38, Issue 2, p. 97-107. *(en inglés)*.
3. ↑  "The Kaidun Meteorite: Where Did It Come From?" Arquivado 27 de marzo de 2009 en Wayback Machine. artigo en www.geokhi.ru *(en inglés)*.
**Juan Gil Sequeiros**, nado en 1891 e finado en Vilagarcía de Arousa o 7 de novembro de 1957, foi un empresario e político galego.

Traxectoria
-----------

Empresario en negocios de madeira, foi xefe do Sindicato Provincial de Pontevedra. O 15 de febreiro de 1937 foi nomeado alcalde de Vilagarcía de Arousa, ocupando o cargo ata o 8 de marzo de 1938. O 8 de maio de 1944 volveu ser nomeado alcalde de Vilagarcía, finalizando o seu mandato o 4 de marzo de 1948.

O 1 de novembro de 1942 foi elixido representante sindical nas Cortes Españolas polos Sindicatos Nacionales. Foi Procurador nas Cortes durante o franquismo en representación da Organización Sindical como empresario do Sindicato Nacional de la Madera y Corcho na I Lexislatura das Cortes Españolas (1943-1946). Finou en Vilagarcía de Arousa o 7 de novembro de 1957.

|  |  |  |
| --- | --- | --- |
| Predecesor:**Frutos Cerecedo Lapatza** |  **Alcalde de Vilagarcía de Arousa** 1937 - 1938 | Sucesor:**Ramón García Lago** |
| Predecesor:**Frutos Cerecedo Lapatza** |  **Alcalde de Vilagarcía de Arousa** 1944 - 1948 | Sucesor:**Frutos Cerecedo Lapatza** |

Vida persoal
------------

Casou con María Teresa Padín Anido.

Notas
-----

1. ↑  *El Pueblo Gallego*, 9-11-1957, p. 12.

Véxase tamén
------------

### Ligazóns externas

* O Alcalde Borruell

|  |  |
| --- | --- |
| Control de autoridades | 
* Wd: Q20534462
* Arquivo Histórico de Deputados (1810-1977): 47000

 |
Joel Asaph Allen en 1920
**Joel Asaph Allen**, nado o 19 de xullo de 1838 en Springfield, Massachusetts, e finado o 29 de agosto de 1921 en Nova York, foi un zoólogo estadounidense.

Traxectoria
-----------

Allen estudou na Universidade Harvard baixo a dirección de Louis Agassiz. Participou nunha expedición ao Brasil e en varias outras polo interior dos Estados Unidos. 

En 1873 estivo á fronte dos naturalistas da expedición da *North Pacific Railroad* desde Bismarck, Dakota do Norte, a Yellowstone para a Smithsonian Institution.​

En 1877 postulou a regra de Allen, que o fixo famoso en bioloxía.

Allen foi o primeiro conservador de aves e mamíferos do Museo Americano de Historia Natural (*American Museum of Natural History*), de 1885 en adiante e, posteriormente, foi o primeiro director do seu Departamento de Ornitoloxía.

En 1886 foi un dos primeiros en incorporarse á *Audubon Society*, de Nova York.

Ademais tamén foi membro da Academia Estadounidense das Artes e as Ciencias, da Sociedade Filosófica Estadounidense e da Academia Nacional de Ciencias dos Estados Unidos.

Algunhas obras
--------------

* *Mammals and Winter Birds of Eastern Florida*, 1871
* *The American Bisons*, 1876
* *Monographs of North American Rodentia* (con Elliott Coues), 1877
* *History of North American Pinnipedia*, 1880
* *Mammals of Patagonia*, 1905
* *The Influence of Physical Conditions in the Genesis of Species*, 1905
* *Ontogenetic and Other Variations in Musk-Oxen*, 1913

Abreviatura
-----------

A abreviatura **J. A. Allen** emprégase para recoñeer a Joel Asaph Allen como autoridade na descrición e taxonomía en zooloxía.

Notas
-----

1. ↑  "Allen, Joel Asaph". En: Ilse Jahn (2004): *Geschichte der Biologie. Theorien, Methoden, Institutionen, Kurzbiographien*. Hamburgo: Nikol VG Spektrum. ISBN 3-9378-7201-9.

|  |  |
| --- | --- |
| Control de autoridades | 
* Wd: Q502994
* WorldCat
* VIAF: 71203
* BIBSYS: 5076223
* BNE: XX1508165
* BNF: 12277934q
* CiNii: DA13570679
* FAST: 12423
* GND: 117254282
* Gutenberg: 32057
* ISNI: 0000 0000 8349 0658
* LCCN: n50036582
* NKC: xx0177239
* NTA: 297869582
* OL: OL6634954A
* PTBNP: 1191506
* SNAC: w65d9h1k
* SUDOC: 130675520

 |
**Explorer 8**, tamén coñecido como **S-30**, foi un satélite artificial da NASA lanzado o 3 de novembro de 1960 mediante un foguete Juno II desde o Centro Espacial de Cabo Cañaveral.

Características
---------------

A misión de Explorer 8 foi estudar a ionosfera terrestre, incluíndo a densidade e temperatura de electróns, a concentración e masa de ións e a distribución e masa dos micrometeoritos a alturas entre 400 e 1600 km.

O satélite estaba formado por dous conos de aluminio unidos pola base xunto cun cilindro intermedio, cunha altura total de 76 cm, igual que o seu diámetro. A alimentación eléctrica era proporcionada por unha batería de mercurio que durou 54 días. Non se usaron células solares para evitar interferencias cos instrumentos científicos. O satélite transmitía datos na frecuencia de 108,00 MHz cunha potencia de 100 mW.

A instrumentación científica incluía unha sonda de impedancia, un monitor de corrente de ións, unha sonda de potencial retardado, unha sonda de temperatura de electróns, un monitor de corrente de electróns, un fotomultiplicador e un micrófono detectores de micrometeoritos, un medidor de campo eléctrico, un sensor de horizonte solar e varios termistores.

Explorer 8 foi inxectado nunha órbita inicial de 2267,1 km de apoxeo e 415,1 km de perixeo, cunha inclinación orbital de 49,92 graos e un período de 112,4 minutos. Enviou datos ata o 27 de decembro de 1960, momento no que se esgotou a batería. O satélite reentrou na atmosfera terrestre o 28 de marzo de 2012.

Notas
-----

1. 1 2 3  N2YO (2017). Real Time Satellite Tracking, ed. "EXPLORER 8" (en inglés). Consultado o 12 de marzo de 2017.
2. 1 2 3 4 5 6 7 8 9  NASA (9 de marzo de 2017). "Explorer 8" (en inglés). Consultado o 12 de marzo de 2017.
3. 1 2  "Letter dated 6 March 1962 from the Acting Secretary-General addressed to the Chairman of the Committee on the Peaceful Uses of Outer Space, transmitting a communication dated 5 March 1962 from Permanent Representative of the United States of America" (PDF). *COMMITTEE ON THE PEACEFUL USES OF OUTER SPACE* (62-04423): 4. 7 de marzo de 1962. Consultado o 12 de marzo de 2017.
4. ↑  Claude Lafleur (2010). "Explorer 8" (en inglés). Consultado o 12 de marzo de 2017.
5. 1 2 3 4 5 6  Gunter Dirk Krebs (2013). Gunter's Space Page, ed. "Explorer: S-30" (en inglés). Consultado o 12 de marzo de 2017.
6. 1 2 3 4 5 6 7  Mark Wade (2017). "S-30" (en inglés). Consultado o 12 de marzo de 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Explorer 8*** |

### Outros artigos

* Juno II

|  |  |
| --- | --- |
| Control de autoridades | 
* Wd: Q935270
* NSSDC ID: 1960-014A
* SCN: 00060

 |
**José Inocêncio dos Santos Ferreira** CvIH, nado en Macau o 28 de xullo de 1919 e finado en Hong Kong o 24 de marzo de 1993, máis coñecido por **Adé**, foi un poeta de Macau e gran defensor do patuá macaense, lingua crioula da rexión.

Traxectoria
-----------

Naceu o 28 de xullo de 1919 e viviu en Macau a meirande parte da súa vida. O seu pai, Francisco dos Santos Ferreira, era un portugués oriundo de Portugal e a súa nai, Florentina María dos Pasos, era unha macaense.

Alén de poeta e defensor do patuá, José dos Santos Ferreira foi un funcionario público, desempeñando nesa calidade as funcións de xefe da secretaría do Liceu Nacional Infante D. Henrique. Despois de xubilado, foi secretario-xeral da Sociedade de Turismo e Diversións de Macau (STDM) e profesor de portugués a alumnos chineses. Foi tamén un colaborador asiduo do "*China Mail*" de Hong Kong, da axencia de noticias norteamericana "*Associated Press*" e de moitos xornais portugueses editados en Macau, como o semanario "*O Clarim*".

Gran parte da súa vida, Adé dedicouse á divulgación do patuá macaense, sendo o último poeta popular macaense que deixou unha vasta obra composta de poemas, recitais, pezas de teatro, libros, programas radiofónicos e operetas en patuá macaense.

O 3 de setembro de 1979 foi condecorado co grado de Cabaleiro da Orde do Infante D. Henrique. e en 1984 o Gobernador de Macau atribuíulle a Medalla de Mérito Cultural. O Goberno de Macau homenaxeouno ao mandar erguer unha estatua no Xardín das Artes.

Morreu en Hong Kong, o 24 de marzo de 1993, con 73 anos de idade.

Obras
-----

* *Escandinávia, Região de Encantos Mil* (1960)
* *Macau sa Assi* (en patuá) (1968)
* *Qui Nova, Chencho* (en patuá) (1974)
* *Papiá Cristâm di Macau: Epitome de gramática comparada e vocabulário : dialecto macaense*. Macau: [s.n.] (1978)
* *Bilhar e Caridade* (poesías) (1982)
* *Camões, Grándi na Naçám* (en patuá) (1982)
* *Poéma di Macau* (poesías, en patuá) (1983)
* *Macau di tempo antigo: Poesia e prosa: dialecto macaense*. Macau: edição do autor (1985).
* *Nhum Vêlo* (en patuá) (1986)
* *Poéma na língu maquista (Poesia em papel-de-arroz)*. Macau: Livros do Oriente (1992). ISBN 9729418101

Notas
-----

1. 1 2  José Inocêncio dos Santos Ferreira no macanesefamilies.com[*Ligazón morta permanente*]
2. 1 2 3 4  Patuá - José dos Santos Ferreira "Adé" (1), no Projecto Memória Macaense
3. 1 2  Macau Antigo: José dos Santos Ferreira, Adé
4. ↑  "Cidadãos Nacionais Agraciados com Ordens Portuguesas". Resultado da busca de "José dos Santos Ferreira". Consultado o 2015-12-11.

Véxase tamén
------------

### Ligazóns externas

* 
* 
* 
* 

|  |  |
| --- | --- |
| Control de autoridades | 
* Wd: Q302250
* WorldCat
* VIAF: 4962255
* BIBSYS: 7060126
* BNF: 12114801b
* GND: 105654435X
* ISNI: 0000 0000 8083 9674
* LCCN: n90608510
* PTBNP: 29124
* SUDOC: 029544025

 |
**Jesús Armesto Braña**, nado en Lugo en 1900 e finado en Manzanillo, Cuba, en 1964, foi un técnico de radio galego, pioneiro da radiodifusión en Manzanillo.

Traxectoria
-----------

Aos 18 anos emigrou a Cuba, instalándose na oriental cidade de Manzanillo, onde traballou como chofer e fixo un curso de técnico de radio por correspondencia. Durante a crise política e económica da ditadura de Gerardo Machado, propúxose crear un transmisor de radio para a cidade e foi así como naceu a primeira emisora de radio de Manzanillo, a CMKM, xerme do que hoxe é Radio Granma. A intención era inaugurala o 10 de outubro de 1932, dende o Teatro Popular, cun acto polo aniversario da Unión de Choferes de Manzanillo, pero por problemas técnicos non se conseguiu. Finalmente fíxose a primeira transmisión o 24 de novembro de 1932.

Na CMKM iniciáronse moitos artistas que logo serían famosos en toda Cuba, como o cantautor Carlos Puebla, que comezou a súa carreira nesta emisora.

Véxase tamén
------------

### Bibliografía

* Pereira Portuguez, Anderson; Cabrera Nazco, Diamiry; Pérez Escalona, Yulianne (2015). *Turismo, Território E Patrimônio Histórico Cultural*. Clube de Autores. ISBN 978-85-68066-16-4.

Notas
-----

1. 1 2  Pereira Portuguez, Cabrera Nazco & Pérez Escalona 2015, p. 351.
2. 1 2  "Radio Granma. ¿Quiénes Somos?". *www.radiogranma.icrt.cu* (en castelán). Consultado o 20 de setembro de 2019.
3. ↑  "La radiodifusión en Manzanillo celebra sus 84 años" (en castelán). 24 de novembro de 2016. Arquivado dende o orixinal o 20 de setembro de 2019. Consultado o 20 de setembro de 2018.
4. ↑  "Carlos Puebla: cronista de la Revolución" (en castelán). 4 de setembro de 2017. Arquivado dende o orixinal o 20 de setembro de 2019. Consultado o 20 de setembro de 2019.
**Javier Campos de la Fuente**, nado en Ponferrada en 1972, é un político berciano.

Traxectoria
-----------

Estudou enxeñería técnica industrial e é profesor de secundaria por oposición. Militante do PSOE, participou en varias executivas locais do seu partido en Ponferrada, foi membro do comité autonómico entre 2012 e 2014 e concelleiro de Ponferrada de 2007 a 2011, e asemade conselleiro do Consello Comarcal do Bierzo. Entre 2011 e 2015 foi procurador das Cortes de Castela e León. De novo, de 2015 ata 2019 foi concelleiro en Ponferrada e máis integrou o Consello Comarcal do Bierzo. Nas eleccións autonómicas de 2019 foi o segundo pola provincia de León e resultou outra volta elixido procurador nas Cortes, repetiu posto, e tamén logrou a acta de procurador, nas eleccións de 2022. Dende decembro de 2017 é secretario de cohesión e dereitos sociais da executiva socialista da provincia de León.

Notas
-----

1. ↑  "Javier Campos repetirá como candidato del PSOE berciano en las autonómicas". *Bierzo Diario*. 1 de xaneiro de 2022.
2. ↑  "La nueva ejecutiva del PSOE de León recibe el respaldo del 76,24% de los votos de los delegados de su XIII Congreso". *Europapress*. 2 de decembro de 2017.